স্পোর্টস ডেস্ক: প্রথমবার গ্র্যান্ড স্লাম টুর্নামেন্টে নারী এবং পুরুষ এককের সেমিফাইনালে পৌঁছেছেন জাপানের দুই খেলোয়াড়। ইউএস ওপেনে ছেলেদের এককে কেই নিশিকোরি ও মেয়েদের এককে শেষ চারের টিকিট কেটেছেন নাওমি ওসাকা। ছেলেদের কোয়ার্টার ফাইনালে নাওমির মতো দুর্দান্ত ছিলেন না নিশিকোরি। মারিন চিলিচের কাছে প্রথম সেটে নিশিকোরি হারেন ২-৬ গেমে। পরের দুই সেটে নিশিকোরি জয় তুলে নেন ৬-৪, ৭-৬ গেমে। চতুর্থ সেট চিলিচ ৪-৬ গেমে জিতলে ফের বিপদের মুখোমুখি হন নিশিকোরি। তবে হাল ছেড়ে দেননি জাপানের এই খেলোয়াড়। ৪ ঘণ্টা ৮ মিনিটের লড়াইয়ে শেষ সেট জিতে নেন ৬-৪ গেমে। সেমিফাইনালে সার্বিয়ান জোকোভিচ অথবা অস্ট্রেলিয়ার জন মিলম্যানের মুখোমুখি হবেন নিশিকোরি।